2.  ปัจจัยความเสี่ยง

คณะกรรมการบริษัท ได้ตระหนักถึงความสำคัญของการบริหารความเสี่ยง ภายใต้การเปลี่ยนแปลง
ที่ส่งผลกระทบต่อธุรกิจทั้งจากปัจจัยภายในและภายนอก สรุปสาระสำคัญดังนี้

1.  ความเสี่ยงจากการจัดการทางการเงิน

    1.  ความเสี่ยงจากอัตราแลกเปลี่ยน

ปัจจัยเรื่องค่าเงินมีผลกระทบต่อการดำเนินธุรกิจส่งออก
และเนื่องจากบริษัทมีการส่งออกสินค้าไปจำหน่ายยังต่างประเทศ
บริษัทมีการดำรงสินทรัพย์ในรูปของเงินตราต่างประเทศ(FCD) ในขณะเดียวกันบริษัท
ได้เก็บเงินตราต่างประเทศไว้ชำระค่าวัตถุดิบและซื้อเครื่องจักรโดยจ่ายในรูปสกุลเงินต่างประเทศนอกจากนี้
บริษัท ยังมีการทำสัญญาซื้อขายเงินตราต่างประเทศล่วงหน้า F/X ( Forward Contract )
เพื่อป้องกันความเสี่ยงที่อาจเกิดขึ้นจากความผันผวนของอัตราแลกเปลี่ยน

บริษัทไม่มีนโยบายที่จะซื้อขายเงินตราต่างประเทศล่วงหน้าเพื่อเก็งกำไรทั้งในปัจจุบันและอนาคต

2.  ความเสี่ยงทางการตลาด

    1.  ความเสี่ยงจากการแข่งขันภายในประเทศ

TPCORP เป็นผู้นำแนวหน้ารายหนึ่งในการประกอบธุรกิจประเภท ปัก ถัก ทอจากผ้า และด้ายต่างๆ
นอกจากนี้ TPCORP ยังเป็นผู้ผลิตและจำหน่ายวัตถุดิบสำหรับตัดเย็บชุดชั้นในและการตัดเย็บอื่น ๆ
รวมทั้งผลิตสินค้าบางชนิดในอุตสาหกรรมรถยนต์ที่ทำจากเส้นใยโพลีเอสเตอร์และผ้าโพลีเอสเตอร์
โดยผลิตตามคำสั่งของลูกค้า

แผนกพัฒนาผลิตภัณฑ์ (Design)ของบริษัทมุ่งมั่นในการวิจัยและพัฒนาสินค้าให้มีมูลค่าเพิ่มขึ้น (Value
Added) อย่างต่อเนื่องและครอบคลุมตลาดเป้าหมายในหลาย Segment
พร้อมทั้งคิดค้นและพัฒนานวัตกรรมใหม่ ๆ ทั้งในด้านวัตถุดิบ การผลิต
เพื่อสร้างมูลค่าเพิ่มให้แก่สินค้าและลดต้นทุนการผลิต พัฒนาระบบ Logistics ให้รวดเร็วขึ้น
และสร้างความพึงพอใจในผลิตภัณฑ์และบริการของ TPCORP ให้แก่ลูกค้า
บริษัทมีนโยบายในการส่งเสริมตลาดต่างประเทศ โดยเข้าร่วมงานสำคัญต่าง ๆ เช่น งาน
Interfiliere-Paris, Texworld, งาน Saha Group Export @ Trade Exhibition
เพื่อเป็นการประชาสัมพันธ์ และส่งเสริมภาพลักษณ์ของสินค้าและบริษัท นอกจากนี้ TPCORP
ยังใช้กลยุทธ์ในการสร้างโอกาสและขยายฐานลูกค้ารายใหม่ ในการเจาะตลาดใหม่
เช่นตลาดแอฟริกา อเมริกาใต้ ซึ่งเป็นตลาดใหม่เพิ่มเติมจากฐานลูกค้าเดิมด้วย

3.  ความเสี่ยงจากภายนอก

  2.3.1 ความเสี่ยงจากประเทศคู่ค้า /เศรษฐกิจโลก

วิกฤตการณ์ทางการเงินที่เกิดขึ้นในประเทศสหรัฐอเมริกา
ได้ส่งผลกระทบต่อสภาวะเศรษฐกิจโลกอย่างรุนแรง
โดยจะเห็นได้จากการลดลงอย่างมากของราคาหุ้นทั่วโลก
ภาวะการตึงตัวของตลาดสินเชื่อรวมทั้งการกู้ยืมระหว่างธนาคาร
การล้มละลายของสถาบันการเงินขนาดใหญ่ในต่างประเทศ ความเชื่อมั่นของผู้บริโภคที่ลดลง
วิกฤตการณ์ดังกล่าวได้ส่งผลกระทบต่อยอดขายของบริษัท
ซึ่งคาดว่าความต้องการใช้ผลิตภัณฑ์สิ่งทอจะลดลง ทำให้มีผลกระทบต่ออัตราการใช้กำลังการผลิต
รายได้ และผลกำไร
ถึงแม้ว่านโยบายทางด้านเศรษฐกิจในหลายประเทศจะพยายามช่วยกระตุ้นการเติบโตและการบริโภคก็ตาม

2.  ความเสี่ยงด้านการเปิดเสรีทางการค้า

สืบเนื่องจากการลงนามในความตกลงการค้าเสรีกับประเทศต่างๆ
ซึ่งกรอบระยะเวลาที่หลากหลายแล้วแต่ประเทศและชนิดสินค้าที่จะลดภาษีครอบคลุมตั้งแต่ปัจจุบันจนถึงปี
2561 เป็นผลให้ผู้บริโภคมีทางเลือกเพิ่มขึ้น
การแข่งขันทวีความรุนแรงขึ้นทั้งตลาดในประเทศและต่างประเทศ
ก่อให้เกิดการนำเข้าสินค้าจากต่างประเทศได้ง่ายและเร็วขึ้น

ดังนั้น TPCORP ได้มีการเตรียมความพร้อมในการรับมือกับสถานการณ์ดังกล่าว
โดยใช้กลยุทธ์ทางการตลาดในการลดต้นทุนเพิ่มคุณค่า กล่าวคือเน้นคุณภาพสินค้า (Product
Value) เพิ่มความสามารถในการแข่งขันโดยเน้นบริการหลังการขาย
และการดำเนินการอย่างรวดเร็วมากขึ้น
และเพิ่มทางเลือกให้กับกลุ่มลูกค้าโดยพัฒนารูปแบบของสินค้าให้หลากหลายเทียบเคียงได้กับมาตรฐานสากลและแตกต่างจากคู่แข่ง

3.  ความเสี่ยงด้านราคาน้ำมัน

สืบเนื่องจากราคาน้ำมันมีความผันผวนตลอดทั้งปี ส่งผลให้ต้นทุนการผลิต ต้นทุน Logistic
และราคาวัตถุดิบปรับตัวตามไปด้วย ดังนั้น TPCORP จึงมีมาตรการอย่างเข้มงวดในการลดต้นทุน
ด้วยการประหยัดพลังงาน โดยมุ่งปรับปรุงระบบการบริหารงานต่าง ๆ ด้านการใช้วัตถุดิบ
การใช้ภาชนะหีบห่อ การขนส่งให้มีประสิทธิภาพ และยังมีมาตรการอนุรักษ์พลังงานอย่างเป็นรูปธรรม

TPCORP มีการอบรมให้ความรู้อย่างถูกวิธี
และสร้างจิตสำนึกที่ดีเพื่อให้พนักงานตระหนักถึงคุณค่าของพลังงานและคุณค่าของการประหยัด